**05.37.00 Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana**

Apakšprogrammas mērķis:

 sniegt profesionālās un sociālās rehabilitācijas pakalpojumus personām ar invaliditāti un personām ar funkcionāliem traucējumiem.

Galvenās aktivitātes:

| **Nr.** | **Pakalpojums** | **Mērķa grupa** | **Pakalpojuma saturs** |
| --- | --- | --- | --- |
| 1. | Profesionālās piemērotības noteikšana | Persona darbspējīgā vecumā, ja tai ir noteikta invaliditāte prognozējama invaliditāte vai funkcionāli traucējumi | Pirms profesionālās izglītības programmu uzsākšanas SIVA speciālisti – ārsts, psihiatrs, psihologi, ergoterapeits, fizioterapeits, pedagogi, sociālais pedagogs, sociālais darbinieks, karjeras konsultants veic pretendentu profesionālās piemērotības noteikšanu, kuras laikā tiek noskaidrotas personas:- intereses un motivācija mācīties;- vispārējās spējas un zināšanas;- prasmes un iemaņas;- veselības stāvokļa un funkcionālo traucējumu atbilstība izvēlētajai profesijai;- intelektuālās spējas, kas ļauj prognozēt izglītojamā spējas apgūt mācību vielu;- cilvēka individuāli psihofizioloģiskās īpašības, to atbilstība izvēlētajai profesijai.Profesionālās piemērotības noteikšanas laikā pretendenti speciālistu vadībā veic teorētiskus un praktiskus uzdevumus, individuālās un grupas pārrunas, kas ļauj prognozēt spējas uztvert, saprast, apgūt jaunu – gan vispārēju, gan profesijai specifisku – informāciju, kā arī profesionāli svarīgo īpašību (piem., uzmanības noturīguma, precizitātes, pirkstu veiklības, roku spēcīgumu u.c.) izpausmes.Profesionālās piemērotības noteikšanas laikā par valsts budžeta līdzekļiem, izvērtējot nepieciešamību, tiek nodrošināta:- dzīvošana dienesta viesnīcā;- ēdināšana;- transports no dienesta viesnīcas uz skolu un otrādi u.c.Pakalpojuma ietvaros profesionālās piemērotības noteikšanas pakalpojuma speciālisti nodrošina potenciālo klientu informēšanu, apzināšanu un motivēšanu. |
| 2. | Profesionālā rehabilitācija | Persona darbspējīgā vecumā, ja tai ir noteikta invaliditāte prognozējama invaliditāte vai funkcionāli traucējumi | Pasākumu kopums, kas pēc individualizētas funkcionālo traucējumu izvērtēšanas un profesionālās piemērotības noteikšanas personām darbspējīgā vecumā nodrošina jaunas profesijas, profesionālo zināšanu vai prasmju apguvi vai atjaunošanu, tai skaitā profesionālās izglītības programmu apgūšanu pamata un vidējās izglītības pakāpē un multidisciplinārus pakalpojumus integrācijai darba tirgū. SIVA– Jūrmalas profesionālajā vidusskolā un Koledžā var iegūt profesionālo pamatizglītību, arodizglītību, profesionālo vidējo izglītību, īsā cikla profesionālo augstāko izglītību, kā arī pārkvalificēties tālākizglītības un profesionālās pilnveides izglītības programmās. Pirms mācībām SIVA novērtē personu ar invaliditāti vai prognozējamo invaliditāti profesionālo piemērotību (skatīt 1. pakalpojumu), ņemot vērā viņu intereses, spējas, iepriekš iegūto izglītību un veselības stāvokli utt. Profesionālās rehabilitācijas klientiem ir pieejama individuāla sociālā rehabilitācija darbspēju atjaunošanai (ergoterapeita, psihologa, sociālā darbinieka, medicīniskā u.c. personāla atbalsts), veicinot personas atgriešanos vai noturēšanos darba tirgū. Izvērtējot nepieciešamību, tiek nodrošināta ēdināšana un izmitināšana dienesta viesnīcā, transports no dienesta viesnīcas uz skolu un otrādi, aprūpētāja atbalsts.Profesionālās rehabilitācijas klienti SIVA var iegūt “B” kategorijas transportlīdzekļa vadītāja apliecību. |
| 3. | Sociālā rehabilitācija (14 vai 21 dienu kursa veidā) | Personas ar funkcionēšanas traucējumiem darbspējīgā vecumā, ČAES avārijas seku likvidēšanas dalībnieki, ČAES avārijas seku rezultātā cietušās personas līdz 18 gadu vecumam, politiski represētās personas un nacionālās pretošanās kustības dalībnieki, personas ar funkcionēšanas traucējumiem pēc darbspējas vecuma, kuras strādā, kā arī personas ar prognozējamu invaliditāti | Pasākumu kopums, kas vērsts uz klienta sociālās funkcionēšanas spēju atjaunošanu vai uzlabošanu, palīdz personai iemācīties sadzīvot ar funkcionēšanas traucējumiem, atgūt sociālo statusu un iekļauties sabiedriskās aktivitātēs, atgriezties darba dzīvē, novērst vai mazināt invaliditātes, darbnespējas un citu faktoru izraisītās negatīvās sociālās sekas personas dzīvē.Tā ietver individuāla sociālās rehabilitācijas plāna izveidi un realizāciju, izglītošanu vides pielāgotības un palīglīdzekļu lietošanas jomā, resursu apzināšanu un piesaisti, lai uzlabotu mobilitāti un patstāvīgas dzīves iemaņas. Sociālās rehabilitācijas pakalpojumu nodrošina multiprofesionālā speciālistu komanda - sociālais darbinieks, ārsts, funkcionālie speciālisti (fizioterapeits, ergoterapeits, uztura speciālists, audio logopēds, mākslas (deju) terapeits), psihologs, sociālais rehabilitētājs, kā arī fizikālās medicīnas procedūras. Pakalpojuma saņēmējam nodrošināta izmitināšana, ēdināšana, iespējas aktīvi un saturīgi pavadīt atpūtu, iekļautas informatīvi-izglītojošās lekcijas, medicīniskā uzraudzība rehabilitācijas kursa laikā u.c. |
| 4. | Sociālā rehabilitācija (10 dienu kursa veidā, ja nepieciešams, arī veselības aprūpes pakalpojumi)  | NBS karavīri un zemessargi, kuri atgriezušies no starptautiskajām operācijām vai no dalības NATO vai ES ātrās reaģēšanas jūras spēku komponentēs, ja karavīrs pildījis dienesta pienākumus uz kuģa jūrā ne mazāk kā trīs mēnešus, šo karavīru un zemessargu laulātajiem un bērniem, kuri nav sasnieguši 18 gadu vecumu vai nav pabeiguši vidējās izglītības iestādi, kā arī karavīru un zemessargu faktiskajiem partneriem, ar kuriem karavīram un zemessargam ir kopīgi bērni vai mājsaimniecība. IeM sistēmas iestāžu amatpersonām ar speciālajām dienesta pakāpēm un normatīvajos aktos par starptautisko palīdzību noteiktajiem civilajiem ekspertiem. | Pasākumu kopums, kas vērsts uz karavīru, zemessargu un to laulāto vai faktisko partneru, bērnu sociālās funkcionēšanas spēju uzlabošanu, saglabāšanu ģimenē un sabiedrībā, mazinot psihosociālās sekas, kas radušās vai pastāv risks rasties, ilgstošas karavīru un zemessargu prombūtnes rezultātā ģimenē vai sabiedrībā, stiprinot karavīru un zemessargu veselīgas savstarpējās attiecības ģimenē, sadarbības, uzticēšanās un komunikāciju prasmes. Sociālās rehabilitācijas pakalpojumu nodrošina multiprofesionālā speciālistu komanda - ārsts, psihologs, funkcionālie speciālisti (fizioterapeits, ergoterapeits, uztura speciālists, audio logopēds, mākslas (deju) terapeits), sociālais rehabilitētājs, lai stabilizētu klienta funkcionēšanu un uzturētu tā fiziskās spējas, tiek nodrošināti rehabilitācijas pakalpojumi ar ārstniecības elementiem atbilstoši katra klienta individuālajām vajadzībām. Pakalpojuma saņēmējiem nodrošināta izmitināšana, ēdināšana, iespējas aktīvi un saturīgi pavadīt brīvo laiku, iekļautas informatīvi-izglītojošās lekcijas, medicīniskā uzraudzība rehabilitācijas kursa laikā u.c. |
| 5. | Vieglo automobiļu pielāgošana | Sociālo pakalpojumu un sociālās palīdzības likuma 25. panta pirmajā daļā minētās personas ar ilgstošiem vai nepārejošiem organisma funkciju traucējumiem vai anatomiskiem defektiem | Mērķa grupas īpašumā esošo tehnisko palīglīdzekļu – transportlīdzekļu – novērtēšana un pielāgošana atbilstoši personu funkcionālo traucējumu veidam. Pakalpojums ietver arī apmācību lietot pielāgoto automobili. |

SIVA koordinē šādu valsts finansēto sociālo pakalpojumu nodrošināšanu:

1. sociālā rehabilitācija no psihoaktīvām vielām atkarīgiem bērniem;
2. sociālā rehabilitācija no psihoaktīvām vielām atkarīgām pilngadīgām personām;
3. sociālā rehabilitācija cilvēku tirdzniecības upuriem;
4. ilgstoša sociālā aprūpe un sociālā rehabilitācija bērniem (bāreņiem vai bez vecāku gādības palikušiem bērniem līdz 2 gadu vecumam, bērniem ar garīgās un fiziskās attīstības traucējumiem līdz 4 gadu vecumam, bērniem ar smagiem garīga rakstura traucējumiem līdz 18 gadu vecumam);
5. ilgstoša sociālā aprūpe un sociālā rehabilitācija pilngadīgām personām ar smagiem garīga rakstura traucējumiem;
6. ilgstoša sociālā aprūpe un sociālā rehabilitācija pilngadīgām neredzīgām personām;
7. sociālā rehabilitācija personām ar funkcionēšanas traucējumiem darbspējīgā vecumā, personām ar funkcionēšanas traucējumiem pēc darbspējas vecuma, kuras strādā, kā arī personām ar prognozējamu invaliditāti, politiski represētām personām, ČAES avārijas seku likvidēšanas dalībniekiem un ČAES avārijas seku rezultātā cietušām personām līdz 18 gadu vecumam.

Apakšprogrammas izpildītājs: Sociālās integrācijas valsts aģentūra.

**Darbības rezultāti un to rezultatīvie rādītāji no 2022. līdz 2026. gadam**

|  | 2022. gads (izpilde) | 2023. gada plāns | 2024. gada plāns | 2025. gada prognoze | 2026. gada prognoze |
| --- | --- | --- | --- | --- | --- |
| Personām ar prognozējamu invaliditāti un personām ar invaliditāti sociālās aizsardzības pasākumu veikšanai nepieciešamajiem speciālistiem nodrošinātas profesionālās izglītības iespējas speciāli pielāgotā vidē |
| Personas ar prognozējamu invaliditāti, invaliditāti un funkcionāliem traucējumiem, kurām noteikta pro­fesionālā piemērotība (skaits) | 206 | 350 | 350 | 400 | 400 |
| Personas ar prognozējamu invaliditāti, invaliditāti un funkcionāliem traucējumiem, kuras saņēmušas profesionālās rehabilitācijas pakalpojumu (skaits) | 163 | 255 | 255 | 300 | 370 |
| Personas, kuras studējušas profesijās, kuras nepieciešamas personu ar invaliditāti sociālās aizsardzības pasākumu veikšanai (surdotulki) (skaits) | 16 | 15 | 15 | 15 | 15 |
| Personu īpatsvars, kuras pēc profesionālās rehabilitācijas pakalpojuma saņemšanas iekārtojušās darbā (%) | 40,0 | 40,0 |  50,0 |  50,0  | 50,0 |
| Personām ar prognozējamu invaliditāti un invaliditāti uzlabotas mobilitātes iespējas |
| Pielāgotie automobiļi (skaits) | 26 | 30 | 30 | 30 | 30 |
| Noteiktām personu mērķa grupām nodrošināta sociālā rehabilitācija |
| Sociāli rehabilitētās personas ar funkcionēšanas traucējumiem darbspējas vecumā, pēc darbspējas vecuma, kuras strādā, ČAES avārijas seku likvidēšanas dalībnieki, ČAES avārijas seku rezultātā cietušās personas, politiski represētās personas un personas ar prognozējamu invaliditāti (skaits) | 3 119 | 3 059 | 3 060 | 3 060 | 3 060 |
| Sociāli rehabilitētie NBS karavīri pēc atgriešanās no starptautiskajām operācijām un viņu tuvinieki (skaits) | 177 | 118 | 118 | 118 | 118 |
| Sociāli rehabilitētās IeM sistēmas iestāžu amatpersonas ar speciālajām dienesta pakāpēm (skaits)1 | - | 12 | 10 | 10 | 10 |
| Efektīva un klientorientēta Sociālās integrācijas valsts aģentūras darbība |
| Personu ar funkcionēšanas traucējumiem īpatsvars sociāli rehabilitēto personu skaitā, kurām funkcionēšanas spējas uzlabotas atbilstoši Bartela indeksam līdz 30% (līdz trīs Bartela punktiem (ieskaitot)) (%) | 52,5 | 25,0 | 25,0 | 25,0 | 25,0 |
| Personu ar funkcionēšanas traucējumiem īpatsvars sociāli rehabilitēto personu skaitā, kurām funkcionālās spējas atbilstoši Bartela indeksam saglabātas esošajā līmenī (%) | 45,8 | 75,0 | 75,0 | 75,0 | 75,0 |
| Personu, kas apmierinātas ar profesionālās rehabilitācijas pakalpojumu, īpatsvars respondentu skaitā (%) | 94,1 | 90,0 | 90,0 | 90,0 | 90,0 |
| Personu, kas apmierinātas ar sociālās rehabilitācijas pakalpojumu, īpatsvars respondentu skaitā (%) | 99,3 | 98,0 | 98,0 | 98,0 | 98,0 |

Piezīmes.

1 Rādītāju uzsāka mērīt ar 2023. gadu.

**Finansiālie rādītāji no 2022. līdz 2026. gadam**

|  | 2022. gads (izpilde) | 2023. gada plāns | 2024. gada plāns | 2025. gada plāns | 2026. gada plāns |
| --- | --- | --- | --- | --- | --- |
| Kopējie izdevumi, *euro* | 6 577 660 | 7 630 558 | 7 598 109 | 7 621 130 | 7 650 822 |
| Kopējo izdevumu izmaiņas, *euro* (+/–) pret iepriekšējo gadu | × | 1 052 898 | -32 449 | 23 021 | 29 692 |
| Kopējie izdevumi, % (+/–) pret iepriekšējo gadu | × | 16,0 | -0,4 | 0,3 | 0,4 |
| Atlīdzība, *euro* | 4 306 559 | 5 149 884 | 5 392 236 | 5 415 257 | 5 444 949 |
| Vidējais amata vietu skaits gadā, neskaitot pedagogu amata vietas | 238,5 | 244 | 244 | 244 | 244 |
| Vidējā atlīdzība amata vietai (mēnesī), neskaitot pedagogu amata vietas, *euro* | 1 337,1 | 1 482,6 | 1 538,1 | 1 546,4 | 1 556,5 |
| Kopējā atlīdzība gadā par ārštata darbinieku un uz līgumattiecību pamata nodarbināto, kas nav amatu sarakstā, pakalpojumiem, *euro* | 3 645 | 6 180 | 7 415 | 6 180 | 6 180 |
| Vidējais pedagogu darba slodžu skaits gadā | 39,5 | 43,4 | 43,4 | 43,4 | 43,4 |
| Vidējā atlīdzība pedagogu darba slodzei (mēnesī), *euro* | 1 004,6 | 1 541 | 1 692,2 | 1 692,2 | 1 692,2 |
| Vidējais pedagogu amata vietu skaits gadā | 39,5 | 44 | 44 | 44 | 44 |
| Vidējā atlīdzība pedagogu amata vietai (mēnesī), *euro* | 1 004,6 | 1 520 | 1 669,2 | 1 669,2 | 1 669,2 |

**Izmaiņas izdevumos, salīdzinot 2024. gada plānu ar 2023. gada plānu**

*euro*

| Pasākums | Samazinājums | Palielinājums | Izmaiņas |
| --- | --- | --- | --- |
| **Izdevumi – kopā** | **555 346** | **522 897** | **-32 449** |
| *t. sk.:* |
| Prioritāri pasākumi | - | 344 932 | 344 932 |
| *Prioritārā pasākuma “Ēdināšanas izdevumu sadārdzinājuma segšana” īstenošana* *(MK 26.09.2023. sēdes prot. Nr.47 43.§ 2.punkts)* | - | 267 265 | 267 265 |
| *Starpnozaru prioritārā pasākuma “Pedagogu darba samaksas pieauguma grafika īstenošanas 2.solim no 2024. gada 1. janvāra” īstenošana (MK 26.09.2023. sēdes prot. Nr.47 43.§ 2.punkts)* | - | 58 369 | 58 369 |
| *Starpnozaru prioritārā pasākuma “Valsts tiešās pārvaldes iestādēs nodarbināto atalgojuma palielināšana” īstenošana (MK 26.09.2023. sēdes prot. Nr.47 43.§ 2.punkts)* | - | 19 298 | 19 298 |
| Vienreizēji pasākumi | 546 976 | - | -546 976 |
| *Izdevumu samazinājums daļējai izdevumu pieauguma energoresursiem un ēdināšanai kompensēšanai (tai skaitā energoresursiem 289 639 euro un ēdināšanai 257 337 euro), jo finansējums tika piešķirts 2023. gadam (MK 13.01.2023. sēdes prot. Nr.2 1.§ 6.punkts)* | 546 976 | - | -546 976 |
| Ilgtermiņa saistības | 5 500 | 5 500 | - |
| *Dalības maksas nodrošināšana starptautiskajā organizācijā “Eiropas rehabilitācijas platforma”* | 5 500 | 5 500 | - |
| Citas izmaiņas | 2 870 | 172 465 | 169 595 |
| *Izdevumu palielinājums 2023. – 2025. gada starpnozaru prioritārā pasākuma “Ārstniecības personu darba samaksas pieauguma nodrošināšana” īstenošanai (MK 13.01.2023. sēdes prot. Nr.2 1.§ 2.punkts)* | - | 24 140 | 24 140 |
| *Izdevumu palielinājums 2023. – 2025. gada starpnozaru prioritārā pasākuma “Valsts pārvaldes kapacitātes stiprināšana, nodrošinot stratēģiski svarīgo amata grupu atlīdzību” īstenošanai (MK 13.01.2023. sēdes prot. Nr.2 1.§ 2.punkts)* | - | 63 564 | 63 564 |
| *Izdevumu palielinājums minimālās mēneša darba algas palielināšanai no 620 euro uz 700 euro ar 01.01.2024. saskaņā ar Darba likuma pārejas noteikumu 27. punktu* | - | 48 200 | 48 200 |
| *Izdevumu palielinājums sociālās rehabilitācijas pakalpojumu īstenošanai NBS karavīriem pēc atgriešanās no starptautiskajām operācijām, ņemot vērā izmaiņas NBS karavīru sociālās rehabilitācijas pakalpojumu cenā, saņemot transferta pārskaitījumu no Aizsardzības ministrijas* | - | 16 164 | 16 164 |
| *Izdevumu samazinājums sociālās rehabilitācijas pakalpojumu īstenošanai IeM Iekšējās drošības biroja amatpersonām ar speciālām dienesta pakāpēm, samazinoties saņemtajiem transferta ieņēmumiem no IeM* | 1 120 | - | -1 120 |
| *Izdevumu palielinājums pedagogu zemākās darba samaksas likmes pieauguma grafika laika posmam no 2023. gada 1. septembra 1. soļa īstenošanai (MK 18.04.2023. sēdes prot. Nr.20, 25.§ 6.punkts)* | - | 20 397 | 20 397 |
| *Izdevumu samazinājums saistībā ar Valsts un pašvaldību iestāžu tīmekļvietņu vienotās platformas izmaksu segšanu (MK 15.08.2023. sēdes prot. Nr.40 43.§ 52.12.apakšpunkts)* | 1 750 | - | -1 750 |

**Pamatbudžeta precizētie finansiālie rādītāji 2024.gadam**

| Nosaukums | Apstiprināts 2024.gadam \*\* |
| --- | --- |
| Kopējie ieņēmumi, *euro* | 7 782 090 |
| Ieņēmumi no maksas pakalpojumiem un citi pašu ieņēmumi, *euro* | 585 000 |
| Transferti, *euro* | 198 345 |
| Dotācija no vispārējiem ieņēmumiem, *euro* | 6 998 745 |
| Kopējie izdevumi, *euro* | 7 783 071 |
| Kopējo izdevumu izmaiņas, *euro* (+/–) pret iepriekšējo gadu\* | -211 607 |
| Atlīdzība, *euro* | 5 567 850 |
| Preces un pakalpojumi, *euro* | 2 039 826 |
| Sociālie pabalsti, *euro* | 9 123 |
| Starptautiskā sadarbība, *euro* | 5 500 |
| Kapitālie izdevumi, *euro* | 160 772 |
| Finansiālā bilance, *euro* | -981 |
| Finansēšana, *euro* | 981 |
| Maksas pakalpojumu un citu pašu ieņēmumu naudas līdzekļu atlikumu izmaiņas palielinājums (-) vai samazinājums (+) , *euro* | 981 |

*\* izdevumu izmaiņas pret 2023.gada plānu ar FM grozījumiem.*

*\*\*izmaiņas 2024.gada izdevumos:*

*Palielināti par 2100 euro, saskaņā ar 06.02.2024.gada FM rīkojumu Nr. 32, lai nodrošinātu Studētgods stipendiju izmaksu Koledžas izglītojamajiem.*

*Palielināti par 67243 euro, saskaņā ar 06.02.2024.gada FM rīkojumu Nr. 32, lai nodrošinātu SIVA koledžas akadēmiskā personāla zemākās mēneša darba algas likmes paaugstināšanu atbilstoši Ministru kabineta 2023.gada 18.aprīļa rīkojumam Nr.226 “Par pedagogu zemākās darba samaksas likmes pieauguma grafiku laikposmam no 2023. gada 1. septembra līdz 2025. gada 31. decembrim”.*

*Palielināti par 6267 euro, saskaņā ar 19.02.2024.gada FM rīkojumu Nr. 52 - finansējums par rezultātiem pētniecībā balstītas augstākās izglītības nodrošināšanā Koledžā.*

*Palielināti par 981 euro, saskaņā ar 26.02.2024.gada FM rīkojumu Nr. 67, lai nodrošinātu izdevumu segšanu par maksas pakalpojumu ieņēmumiem, kuri ieskaitīti 2023.gada pēdējā darba dienā.*

**63.08.00 “Eiropas Sociālā fonda Plus (ESF+) projektu un pasākumu īstenošana (2021-2027)“**

**Projekts “LM/63.08.00/5 - Pasākumi iekļaujošai nodarbinātībai”**

**Pamatbudžeta finansiālie rādītāji 2024.gadam**

|  | Apstiprināts 2024.gadam\*\* |
| --- | --- |
| Kopējie ieņēmumi, *euro* | 70 299 |
| Dotācija no vispārējiem ieņēmumiem | 70 299 |
| Kopējie izdevumi, *euro* | 70 299 |
| Atlīdzība, *euro* | 34 335 |
| Preces un pakalpojumi, *euro* | 35 964 |

*\*\*ar izmaiņām 2024.gada izdevumos.*

**70.15.00 „Eiropas Savienības programmas Erasmus+ projektu īstenošanas nodrošināšana”**

**Projekts “2022-1-LV01-KA122-VET-000069932 “Profesionālās rehabilitācijas izglītojamo un mācībspēku drošumspējas paaugstināšana”**

**Pamatbudžeta finansiālie rādītāji 2024.gadam**

| Nosaukums | Apstiprināts 2024.gadam\*\*\* |
| --- | --- |
| Kopējie ieņēmumi, *euro* | 5 517 |
| Transferti, *euro* | 5 517 |
| Kopējie izdevumi, *euro* | 13 902 |
| Preces un pakalpojumi, *euro* | 13 902 |
| Finansiālā bilance, *euro* | -8 385 |
| Finansēšana, *euro* | 8 385 |
| Ārvalstu finanšu palīdzības naudas līdzekļu atlikumu izmaiņas palielinājums (-) vai samazinājums (+), *euro* | 8 385 |

*\*\*\*Erasmus+ projektā 2022.gadā piešķirtais finansējums ir pieejams līdz 2024.gada 31.martam.*

*Būtiskākie pasākumi un aktivitātes: 21.02.-23.02.2023. - notika vizītes brauciens uz Vāciju, Gammertingenu, 2 SIVA speciālistiem; 13.04.-15.04.2023. - notika vizītes brauciens uz Igauniju, Tallinu, 2 SIVA speciālistiem; 16.04.-22.04.2023.- notika mobilitātes pasākums 6 personām Igaunijā, Tallinā: mācību mobilitāte 2 JPV izglītojamiem, darba ēnošanas mobilitāte 2 SIVA speciālistiem, pasākumā piedalījās 2 pavadošās personas; 11.12.-15.12.2023. - notika mobilitātes pasākums 4 personām Itālijā, Milānā: darba ēnošanas mobilitāte 3 SIVA speciālistiem, pasākumā piedalījās 1 pavadošā persona.*

*Ar uzņemošajām organizācijām notiek regulāra sarakste par iespējamiem īstenošanas termiņiem un iesaistītajiem speciālistiem. Plānots 18.03.-23.03.2024. noslēdzošais mobilitātes pasākums 8 personām Vācijā, Gammertingenā: darba ēnošanas mobilitāte 3 SIVA speciālistiem, mācību mobilitāte 2 JPV izglītojamiem, pasākumā piedalīsies 3 pavadošās personas.*

**Projekts 2023-1-LV01-KA122-VET-000146513 “Profesionālās izglītības mācībspēku un atbalsta personāla kapacitātes stiprināšana caur starptautisku pieredzi un savstarpējo mācīšanos”**

**Pamatbudžeta finansiālie rādītāji 2024.gadam**

| Nosaukums | Apstiprināts 2024.gadam\*\*\* |
| --- | --- |
| Kopējie ieņēmumi, *euro* | 6 880 |
| Transferti, *euro* | 6 880 |
| Kopējie izdevumi, *euro* | 17 569 |
| Preces un pakalpojumi, *euro* | 17 569 |
| Finansiālā bilance, *euro* | -10 689 |
| Finansēšana, *euro* | 10 689 |
| Ārvalstu finanšu palīdzības naudas līdzekļu atlikumu izmaiņas palielinājums (-) vai samazinājums (+), *euro* | 10 689 |

*\*\*\*Erasmus+ projektā 2023.gadā piešķirtais finansējums ir pieejams līdz 2024.gada 31.jūlijam.*

*Būtiskākie pasākumi un aktivitātes: Būtiskākie pasākumi un aktivitātes: 23.10.-27.10.2023. - notika mācību kursu mobilitātes pasākums Portugālē, Faro, 8 SIVA speciālistiem (vadības personālam).*

*Piešķirtais finansējums paredzēts 2 mobilitātes mācību braucieniem, katrā pa SIVA 8 speciālistiem 12 mēnešu periodā. Viens mobilitātes brauciens tika īstenos 2023.g. oktobrī. Atlikusī finansējuma daļa tiks apgūta atbilstoši ieplānotajam – 2024.gadā. Plānots 29.04.-03.05.2024. mācību kursu mobilitātes pasākums Portugālē, Faro, 8 SIVA speciālistiem (pedagoģiskajam personālam).*

**74.06.00 “Atveseļošanas un noturības mehānisma (ANM) projekti un pasākumi”**

**Projekts “CESPL/LM/014 - RAITI: Rehabilitācija. Atbalsts. Iekļaušana. TālākIzglītība”**

**Pamatbudžeta finansiālie rādītāji 2024.gadam**

| Nosaukums | Apstiprināts 2024.gadam |
| --- | --- |
| Kopējie ieņēmumi, *euro* | 458 628 |
| Dotācija no vispārējiem ieņēmumiem | 458 628 |
| Kopējie izdevumi, *euro* | 458 628 |
| Kopējo izdevumu izmaiņas, *euro* (+/–) pret iepriekšējo gadu\* | 109 728 |
| Atlīdzība, *euro* | 116 713 |
| Preces un pakalpojumi, *euro* | 99 915 |
| Kapitālie izdevumi, *euro* | 242 000 |

*\* izdevumu izmaiņas pret 2023.gada plānu ar FM grozījumiem.*